Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel vakuuttaa torjuvansa terrorismia kaikkialla ja kaikissa sen muodoissa.
Presidentti Herzog lupaa, -
että kristittyjen vastaisista iskuista tehdään loppu Israelissa.
YK-turvaneuvosto varoittaa: Syyria valehtelee, -
että se olisi hankkiutunut eroon kemiallisista aseistaan.
Israel torjuu kaikenmuotoista terrorismia -
kaikin käytössään olevin keinoin -
kansalaistensa ja joukkojensa turvallisuuden -
ja suvereniteettinsa takaamiseksi. IDF, ISA ja rajapoliisin erikoisyksiköt-
operoivat kuudessa palestiinalaiskylässä -
Länsirannan Juudeassa ja Samariassa viime yönä.
Seitsemän terrorismista epäiltyä henkilöä pidätettiin.
Lisäksi kaksi Israelin kansalaista, joista toinen oli -
turvallisuusministeri Itamar Ben-Gvirin puolueen jäsenen entinen tiedottaja, -
pidätettiin syytettyinä kansallismielisestä murhasta.
IDF kutsui tapausta "kansallismieliseksi terrorismiksi".
Tapaus sattui viime perjantaina, -
kun kymmenet palestiinalaiset ja israelilaiset siviilit -
ottivat yhteen palestiinalaiskaupunki Burqan lähellä.
Mellakan aikana osapuolet heittelivät toisiaan kivillä.
Lisäksi palestiinalaiset ampuivat ilotulitteita israelilaisia kohti, -
ja israelilaiset avasivat tulen kohti palestiinalaisia.
Yksi palestiinalainen kuoli ja neljä muuta loukkaantui.
Useat israelilaiset saivat lieviä vammoja heitä kohti heitetyistä kivistä.
Alustavan tutkinnan jälkeen IDF julisti alueen "suljetuksi sotilasvyöhykkeeksi"
ja toimitti selvityksensä Israelin poliisille.
Poliisi ja ISA käynnistivät yhteistutkinnan, -
jonka osana tehtiin useita pidätyksiä. Kuten äsken mainittiin, -
kahta pidätettyä israelilaista syytetään murhasta.
Toinen palestiinalaisen ampumisesta epäillyistä israelilaisista -
vapautettiin kotiarestiin, kun tuomioistuin totesi, -
että poliisilla ei ole riittävästi todisteita hänen vangitsemisekseen.
Mies pysyy kotiarestissa oikeudenkäynnin ajan.
Myös viisi palestiinalaista pidätettiin-
osallistumisesta väkivaltaiseen mellakkaan.
Heidän tapauksensa käsitellään sotilasoikeudessa nk. Länsirannalla.
Yhdysvaltain ulkoministeriön tiedottaja Matthew Miller kommentoi -
ministeriön Lähi-idän asioiden osaston päätöstä -
luonnehtia hyökkäystä terroriteoksi.
Se voidaan tulkita niin, että olemme syvästi huolissamme tuosta iskusta.
Olemme huolissamme kaikista Israelissa ja palestiinalaisalueilla -
viime viikonloppuna tapahtuneista iskuista. Tuomitsemme iskut jyrkästi.
Suhtautumisemme terrori-iskuihin käy selvästi ilmi -
viime viikonlopun kannanotostamme.
Siitä ilmenee kantamme uudisasukkaiden väkivaltaan.
IDF:n tiedottajahan luonnehti juuri tänä aamuna Burqan iskua -
kansallismieliseksi terrorismiksi. Olemme myös todenneet selvästi, -
että tilivelvollisuuteen ja oikeudenmukaisuuteen -
on pyrittävä yhtä tiukasti -
kaikkien väkivaltaisten ääriliikkeiden tapauksissa.
Israelin poliisi ryhtyy suojelemaan tehostetusti maan kristittyjä yhteisöjä,
sillä radikaalit juutalaisryhmät ovat toistuvasti häirinneet ja hyökänneet -
kristittyjä ja kristillisiä paikkoja vastaan eri puolilla Israelia.
Israelin poliisipäällikkö Ja'akov Shabtai ja presidentti Isaac Herzog -
vierailivat yhdessä Haifan Stella Maris -luostarissa, -
joka on joutunut toistuvien iskujen kohteeksi.
Herzog vakuutti, että tämän vaarallisen ilmiön ei anneta jatkua.
Viime kuukausina on ilmennyt erittäin ankaraa suhtautumista -
Pyhän maan kristillisiä kirkkokuntia, veljiämme ja sisariamme kohtaan.
Kristittyjä kansalaisia vastaan on hyökkäilty kirkoissa ja kaduilla.
Suhtaudun tähän ilmiöön äärimmäisen vakavasti.
Ilmiötä on mahdotonta hyväksyä, ja siitä pitää tehdä ehdottomasti loppu.
Kiitän poliisia ja viranomaisia, jotka ovat ottaneet asian hyvin vakavasti.
Mitä iskuihin ja häirintään tulee, tilastotiedot osoittavat, -
että kristinuskon vastaiset järjestöt eivät tee eroa kirkkokuntien välillä.
Stella Maris -luostarin apotti korosti,-
että Israelin kristityt haluavat elää rauhassa ja kuulua yhteiskuntaan.
Osana poliisin suorittamia kristittyjen suojelutoimia -
Jerusalemin alueen apulaispoliisi- päällikkö Doron Turgeman -
isännöi paikallisten kristillisten yhteisöjen johtajia.
Turgeman pyysi jokaista kirkkoa nimittämään oman edustajansa, -
jonka tehtävänä on pitää yhteyttä poliisiin -
väkivalta-, vandalismi- ja pelottelutapauksissa.
Mainitsitte myös, että monet tapaukset eivät päädy poliisin tietoon.
Ymmärrän sen.
Tilastotiedoista näkyy, -
että viime vuonna pidätettiin 21 epäiltyä.
Tapauksia on varmasti enemmänkin.
Ensimmäiseksi jokaisen kirkollisen yhteisön ja johtajan -
on nimettävä yksi henkilö, -
jonka tehtävänä on toimia yhteyshenkilönä poliisin suuntaan.
TV7:lle antamassaan lausunnossa -
Israelin poliisi tuomitsi kristittyihin kohdistuneet iskut -
ja sitoutui lisätoimiin iskujen estämiseksi.
YK:n turvallisuusneuvosto keskusteli Syyrian kyvyttömyydestä -
antaa selitystä kemiallisten aseiden ohjelmastaan.
Keskustelu käytiin Kiinan ja Venäjän vastustuksesta huolimatta.
YK:n aseidenriisunta-asioiden apulaisjohtaja Adedeji Ebo toisti, -
että YK uskoo Assadin hallinnon valehtelevan, -
kun se sanoo hankkiutuneensa eroon kemiallisista aseistaan.
On tärkeää, että Syyria toimii täydessä yhteistyössä -
Kemiallisten aseiden kieltojärjestö OPCW:n kanssa, -
jotta keskeneräiset selvitykset saadaan päätökseen.
Ottaen huomioon havaitut puutteet -
ja selvittämättömät epäjohdonmukaisuudet -
OPCW:n tekninen sihteeristö arvioi tällä hetkellä, -
että Syyrian toimittamaa selvitystä ei voida pitää -
kemiallisten aseiden kieltosopimuksen nojalla täsmällisenä ja kattavana.
Venäjä ja Kiina kieltäytyivät käyttämästä puheenvuoroa, -
mutta USA, EU ja Tyynenmeren liittolaiset -
moittivat Assadin hallintoa epärehellisestä käytöksestä -
ja patistivat sitä noudattamaan sopimuksia.
Hallinto ei koskaan aikonutkaan noudattaa kieltosopimusta.
Se kätki tarkoituksella kemiallisia aseita OPCW:ltä.
Syyrian liityttyä kemiallisten aseiden kieltosopimukseen syyskuussa 2013 -
YK:n ja OPCW:n tutkintamekanismit vahvistivat, -
että Syyria käytti kemiallisia aseita omia kansalaisiaan vastaan -
yhdeksässä iskussa.
Assadin hallinto on toistuvasti valehdellut -
kansainväliselle yhteisölle ja tapauksia selvittäville tutkijoille.
Syyrian YK-edustaja oli puolustuskannalla.
Hän maalasi oman hallintonsa avoimuuden puutteen -
amerikkalaiseksi salaliittoteoriaksi.
Syyria on toistuvasti sanonut tuomitsevansa -
kemiallisten aseiden käytön -
― tekijästä, olosuhteista tai paikasta riippumatta.
Yhdysvallat yrittää hyödyntää kemiallisten aseiden kieltosopimusta -
omaan Syyrian-vastaiseen agendaansa.
Laittomasti sijoitetut Yhdysvaltain joukot ovat tietojen mukaan -
toimittaneet terroristiryhmälle myrkyllisiä kemiallisia aineita -
sekä antaneet opastusta niiden käytössä.
Tasan viikko sitten israelilainen tutkimuskeskus Alma julkaisi raportin,-
joka käsitteli uhkaa siitä, -
että kemiallisia ja kehittyneitä aseita voi päätyä Iranin välikäsille.
Alma-keskuksen perustaja ja johtaja Sarit Zehavi sanoi TV7:lle, -
että kemiallisia aseita on voinut päätyä -
Iranin libanonilaiskätyri Hizbollahin käsiin.
Juuri viime viikolla julkaisimme raportin CERS:istä, -
Syyrian kehittyneestä aseteollisuudesta.
Kemiallisten aseiden tuotanto jatkuu siellä.
Näitä aseita on luultavasti päätynyt myös Hizbollahin käsiin.
Kemiallisia aseita on käytetty -
muutamia kertoja Syyrian kansalaisia vastaan, viimeksi vuonna 2018.
Tämä jatkuu edelleen.
Kemialliset aseet ovat Syyrian hallitukselle selviytymisen tae.
En ole varma, onnistuuko YK toimillaan saamaan -
Syyriaa luopumaan kemiallisista aseistaan.
Zehavi huomautti myös, että Syyrian CERS-tutkimuskeskus -
on muuttunut asetehtaaksi, -
joka palvelee niin Syyrian arabi- armeijaa kuin Irania ja sen välikäsiä.
Kiitos seurasta.
Haluan korostaa, että TV7 Israel toimii lahjoitusten varassa.
Jos ohjelmamme ovat siunanneet sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.